“ฟันด์โฟลว์” ไหลเข้า ดัน SET ท้ายตลาดพุ่ง 17 จุด
SET บ่ายพุ่งกว่า 17 จุด ประเมินว่าตลาดยังมีลุ้นกลับไปทดสอบแนวต้านสำคัญที่ 1620 จุด จากแรงซื้อของนักลงทุนต่างประเทศเป็นหลัก หลังจากที่ค่าเงินบาทกลับมาแข็งค่าขึ้น และมีแรงซื้อในหุ้นขนาดใหญ่กระจายตามกลุ่มต่างๆ มาหนุน
SET บ่ายพุ่งกว่า 17 จุด ประเมินว่าตลาดยังมีลุ้นกลับไปทดสอบแนวต้านสำคัญที่ 1620 จุด จากแรงซื้อของนักลงทุนต่างประเทศเป็นหลัก หลังจากที่ค่าเงินบาทกลับมาแข็งค่าขึ้น และมีแรงซื้อในหุ้นขนาดใหญ่กระจายตามกลุ่มต่างๆ มาหนุน
1 พ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 16:02 น. ดัชนี SET อยู่ที่ 1,625.97 จุด เพิ่มขึ้น 17.21 จุด (+1.07%) ล่าสุด เวลา 16:05 น. ดัชนี SET อยู่ที่ 1,625.84 จุด เพิ่มขึ้น 17.08 จุด (+1.06%) มูลค่าการซื้อขาย 53.40 หมื่นล้านบาท
บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุว่าแนวโน้มตลาดภาคบ่าย ประเมินว่าตลาดยังมีลุ้นกลับไปทดสอบแนวต้านสำคัญที่ 1620 จุด จากแรงซื้อของนักลงทุนต่างประเทศเป็นหลัก หลังจากที่ค่าเงินบาทกลับมาแข็งค่าขึ้น และมีแรงซื้อในหุ้นขนาดใหญ่กระจายตามกลุ่มต่างๆ มาหนุน
อย่างไรก็ตามหากบ่ายนี้มีแรงขายทำกำไรออกมาจนทำให้ตลาดไม่สามารถยืนเหนือระดับ 1612 จุด ซึ่งเป็นเส้นค่าเฉลี่ย 200 วันได้ อาจจะต้องพิจารณาขายทำกำไรออกบางส่วน
โดยวันนี้ยังมีปัจจัยที่ต้องติดตามอย่างการประชุมกลุ่มโอเปกพลัสว่าจะมีการกำหนดเพดานการผลิตน้ำมันในเดือนธ.ค. อย่างไร หลังจากที่ลดกำลังการผลิตในเดือนพ.ย. ลดลง 2 ล้านบาร์เรลต่อวัน โดยหากโอเปกปรับลดกำลังการผลิตมากกว่าคาดก็จะช่วยหนุนราคาน้ำมันและกลุ่มพลังงานได้ กลยุทธ์บ่ายนี้ยังเน้นเก็งกำไรหุ้นรายตัวที่มีแรงซื้อเข้ามา บ่ายให้แนวต้านที่ 1620-1625 จุด และแนวรับที่ 1612-1608 จุด